Arnold Nemčok

Arnold Nemčok (* 1. august 1926, Braväcovo - † 20. jún 1985, Bratislava) bol slovenský vysokoškolský pedagóg a geológ. Zaoberal sa najmä problematikou inžinierskej geológie.

 Rodina 
 otec Jozef Nemčok
 matka Irma rod. Cesnáková
 manželka Mária Prechovská

Bol bratrancom geológa Jána Nemčoka a strýkom geológa Michala Nemčoka.

 Životopis 
V rokoch 1946 až 1950 študoval na Prírodovedeckej fakulte Univerzity Komenského v Bratislave.

Asistent Geologického ústavu Fakulty špeciálnych náuk SVŠT. V rokoch 1965 - 1970 bol vedúcim Katedry geotechniky Stavebnej fakulty SVŠT. Je považovaný za jedného zo zakladateľov modernej inžinierskej geológie na Slovensku.Cambel, B., Slavkay, M., Kaličiak, M., 2000: Významní slovenskí geológovia. Bratislava, Veda, s. 324 - 325 Po roku 1970 mal z politických dôvodov zákaz vyučovať a venoval sa iba vedecko-výskumnej činnosti.

Vedecko výskumnú činnosť zameral najmä na inžiniersko-geologický výskum pre budovanie vodných diel. Spolu s ďalšími vypracoval dodnes platné rozdelenie svahových pohybov. Mnoho populárno-vedeckých článkov uverejňoval v časopise Príroda a spoločnosť, v rozhlase a televízii. Bol tiež jedným z prvých členov súboru Lúčnica. Rokoch 1958-1959 zastával funkcie prodekana Fakulty geologicko-geografických vied Univerzity Komenského, zároveň bol tajomníkom Slovenského výboru Československej spoločnosti pre geológiu a mineralógiu, člen komisii ČSAV pre koordináciu inžiniersko-geologického výskumu v Česko-Slovensku.

 Dielo 
 Kamene a zeminy v technickej praxi, Bratislava 1955
 Geológia, Bratislava 1963
 Delenie svahových pohybov, Praha 1974 (spolu s Pašekom a Rybářom)
 Zosuvy v slovenských Karpatoch, Bratislava 1982

 Referencie 

 Literatúra 
 Slovenský biografický slovník

 Externé odkazy 


Kategória:Slovenskí geológovia
Kategória:Slovenskí univerzitní profesori
Kategória:Lúčnica
Kategória:Osobnosti z Braväcova
Kategória:Absolventi Prírodovedeckej fakulty Univerzity Komenského
Kategória:Politicky prenasledovaní v Česko-Slovensku